Jabarkan Penaklukan pihak William dari Revolusi Keagungan dalam bahasa melayu

Oleh ketakutan ini, maka muncul nama anak pertama James II, Mary II yang menikah dengan William III. Atas permintaan Raja Charles II, baginda memperbolehkan anaknya untuk dididik oleh Gereja Inggeris. Hal ini membuat anaknya lebih mengenal ajaran Protestan. Mengetahui kenyataan bahawa Mary dan William menganut Protestan, beberapa ahli politik Anglikan memperkuat keinginannya untuk menarik William III ke dalam Kerajaan Inggeris. William III dan beberapa ahli politik Inggeris telah melakukan kontak sejak pengukuhan James II dilakukan. Baginda melakukan pendekatan atas alasan perdamaian sejak Perang Inggeris-Belanda Ketiga berakhir. Setelah beredar berita mengenai kelahiran anak laki-laki pertama James II, baginda semakin giat berkontak dengan ahli politik Anglikan. Baginda juga mengirimkan surat terbuka mengenai pendapatnya terhadap keadaan tersebut, yang kemudian menarik simpati masyarakat Inggeris dan mendorongnya untuk melakukan serangan.

Pada tahun 1685, beberapa waktu setelah pengadilan ketujuh-tujuh uskup, beberapa ahli politik yang disebut Tujuh Orang Hidup (Immortal Seven) mengirimkan undangan untuk William. Isi undangan tersebut adalah untuk melakukan serangan terhadap England. Sebelumnya, beberapa sejarawan menyatakan bahawa baginda sudah mempersiapkan serangan ini jauh sebelum undangan dikirimkan. Hal ini memperkuat dugaan atas lamanya korespondensi antara William dengan ahli politik Inggeris. Dalam pembicaraan ini, baginda sempat menolak rencana serangan, namun setelah melihat perkembangan situasi yang ada baginda setuju. Selanjutnya, atas permintaan tersebut baginda pergi ke Brixham, Teluk Tor, bersama dengan pasukan Belanda dan sampai di sana pada tanggal 5 November 1688 (gaya baru). Dalam serangan ini baginda membawa 463 kapal dengan 14.000 prajurit. Kedatangannya sudah diantisipasi sejak bulan September. Hal ini membuat masyarakat tergerak untuk membantu dengan menjadi tenaga tambahan yang membuat anggotanya bertambah hingga sejumlah 20.000 orang. Kedatangan William ke Inggeris segera menurunkan simpati James II di masyarakat. Banyak ahli politik yang juga menyatakan bahawa mereka berpihak pada William. Kedatangan William dan pengikutnya diketahui oleh James II dengan baik. Walaupun secara jumlah prajurit James II lebih banyak, namun melihat bagaimana keadaan politik dan simpati masyarakat serta fakta bahawa anaknya, Puteri Anne, juga sudah berpihak pada William, baginda mengurungkan niatnya dan memilih untuk melarikan diri. Tanggal 12 Desember James II melakukan percobaan untuk melarikan diri, namun gagal dan ditangkap oleh pemburu Papist. Selanjutnya baginda dibawa ke London sebagai tahanan. Melihat hal ini, William mengizinkan James II untuk pergi membuang diri ke Rochester.

Kenaikan William III dan Mary II ke takhta

Berangkatnya James II mengasingkan diri mewujudkan suatu kekosongan pemerintahan. Parlimen melihat hal ini sebagai kesempatan untuk menabalkan Mary, anak James II sebagai ratu. Selain pandangan ini, terdapat banyak pemikiran lain yang berkembang, namun segera dipatahkan oleh William. William menyatakan bahawa baginda ingin memimpin sebagai raja bersama isterinya atau baginda akan meninggalkan Inggeris. Atas desakan tersebut, Parlimen Inggeris menerima William sebagai raja dengan kekuasaan yang lebih dominan serta Mary sebagai ratu. Kedua-duanya dikukuhkan di Westminster Abbey tanggal 11 April 1689 oleh Uskup London Henry Compton.

Kedua-dua pihak parlimen dan baginda raja WIlliam sedar peranan kehadiran masing-masing. Oleh kerana itu, baginda raja menyetujui Rancangan Undang-Undang Hak 1689 yang diajukan parlimen; keberadaaan aturan ini mewajibkan baginda melaporkan terus kewangannya kepada parlimen. Awal pemerintahan William III difokuskan kepada perang, sehingga Mary menggantikannya selama ketiadaan baginda. Pengukuhan William III sebagai raja dianggap menjadi suatu momentum yang baik bagi negara-negara anti-Perancis untuk mendorong Perancis kembali ke batasnya. Mengetahui hal ini William III berusaha membangun perikatan antara negara anti-Perancis dan ikut dalam Perang Sembilan Tahun bersama negara-negara lainnya.